Onsdag, den 6. maj 2009

Ændring af den interinstitutionelle aftale af 17. maj 2006

P6_TA(2009)0354

Europa-Parlamentets beslutning af 6. maj 2009 om forslag til Europa-Parlamentets og Rådets afgørelse om ændring af den interinstitutionelle aftale af 17. maj 2006 om budgetdisciplin og forsvarlig økonomisk forvaltning for så vidt angår den flerårige finansielle ramme (2007-2013) (KOM(2009)0171 – C6-0508/2008 – 2008/2332(ACI))

2010/C 212 E/02

Europa-Parlamentet,

der henviser til Kommissionens ændrede forslag til Europa-Parlamentet og Rådet (KOM(2009)0171),

der henviser til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1) (IIA af 17. maj 2006), særlig punkt 21, 22 og 23,

der henviser til sin beslutning af 25. marts 2009 om midtvejsrevisionen af den finansielle ramme for 2007-2013 (2) og af 10. marts 2009 om retningslinjerne for 2010-budgetproceduren (3),

der henviser til resultaterne af trilogmødet den 2. april 2009,

der henviser til betænkning fra Budgetudvalget (A6-0278/2009),

understreger, at den aftale, der blev indgået ved revisionen af den flerårige finansielle ramme, er resultatet af et vellykket interinstitutionelt samarbejde om at overvinde den finansielle og økonomiske krise, som medlemsstaterne oplever, gennem fremme af solidaritet på området for energiressourcer og fremme af bredbånd i landdistrikter samt støtten til landbrugssektoren;

minder om, at Parlamentet i sin dobbelte rolle som lovgivnings- og budgetmyndighed har beskyttet sine eksisterende prioriteter, som det gjorde det under budgetproceduren i 2008, da man nåede frem til en aftale om finansieringen af Galileo;

er enigt i det politiske kompromis, der indebærer en udligningsmekanisme planlagt for budgetproceduren i 2010 samt - men kun hvis det er nødvendigt - for budgetproceduren i 2011; minder om, at udligningsmekanismen, som det fastslås i den fælles erklæring vedtaget af Europa-Parlamentet, Rådet og Kommissionen under trilogen den 2. april 2009, ikke får nogen indvirkning på finansieringsrammerne for programmer, der er vedtaget ved den fælles beslutningsprocedure, og den årlige budgetprocedure og vil blive finansieret ved anvendelse af alle de budgetmidler, der er til rådighed i budgetlovgivningen;

gentager, at underskud og overskydende beløb stadig er uafklarede ud fra resultaterne af forhandlingerne om IIA af 17. maj 2006, og at disse underskud skal tages op i midtvejsrevisionen 2008-2009, som der er taget højde for i Erklæring 3 i IIA af 17. maj 2006, samt som led i de årlige budgetprocedurer, om muligt gennem mere fleksibilitet og under alle omstændigheder ved brug af alle de midler, der er fastlagt i IIA af 17. maj 2006; minder om, at Kommissionen - som fastslået af Parlamentet i dets ensidige erklæring under trilogen den 2. april 2009 - under midtvejsrevisionsprocessen bør tage principperne fastlagt i Parlamentets beslutning af 25. marts 2009 med i overvejelserne;

er betænkelig med hensyn til den regelmæssige brug af margenerne for udgiftsområde 2 til at finansiere andre udgiftsområder, da dette kan true landbrugssektorens interesser i tilfælde af uventede fald i markedspriserne;

beklager, at aftalen med Rådet først blev indgået to måneder inden udgangen af Parlamentets valgperiode, hvilket gav mindre spillerum for forhandlinger, og beklager, at dette har sat institutionerne under pres, selvom der hersker den sædvanlige atmosfære af loyalt samarbejde;

pålægger sin formand at undertegne denne afgørelse sammen med Rådets formand og drage omsorg for, at den offentliggøres i Den Europæiske Unions Tidende;

(1) EUT C 139 af 14.6.2006, s. 1.

(2) Vedtagne tekster, P6_TA(2009)0174.

(3) Vedtagne tekster, P6_TA(2009)0095 og 0096.

Onsdag, den 6. maj 2009

BILAG

Onsdag, den 6. maj 2009

EUROPA-PARLAMENTETS OG RÅDETS AFGØRELSE af 6. maj 2009 ændring af den interinstitutionelle aftale af 17. maj 2006 om budgetdisciplin og forsvarlig økonomisk forvaltning for så vidt angår den flerårige finansielle ramme (2007-2013) EUROPA-PARLAMENTETS OG RÅDETS AFGØRELSE, under henvisning til den interinstitutionelle aftale mellem Europa-Parlamentet, Rådet og Kommissionen af 17. maj 2006 om budgetdisciplin og forsvarlig økonomisk forvaltning (1), særlig punkt 21, punkt 22, stk. 1 og 2, og punkt 23 under henvisning til forslag fra Kommissionen, og ud fra følgende betragtninger: (1) På trilogmødet den 2. april 2009 nåede Europa-Parlamentet, Rådet og Kommissionen til enighed om finansiering, inden for rammerne af den europæiske økonomiske genopretningsplan til modernisering af infrastrukturer og fremme af energisolidaritet, af projekter vedrørende energi og udvikling af bredbåndsinternet samt styrkelse af foranstaltninger i forbindelse med de »nye udfordringer«, der blev defineret i forbindelse med evalueringen af midtvejsreformen i 2003 af den fælles landbrugspolitik (»sundhedstjekket«). Finansieringen kræver, at der som første skridt foretages en revision af den flerårige finansielle ramme for 2007-2013 i henhold til punkt 21, 22 og 23 i den interinstitutionelle aftale, således at loftet for 2009 for forpligtelsesbevillinger under underudgiftsområde 1a forhøjes med 2 000 mio. EUR i løbende priser. (2) Forhøjelsen af loftet for underudgiftsområde 1a vil blive udlignet fuldt ud ved nedsættelse af loftet for forpligtelsesbevillinger under udgiftsområde 2 for 2009 med 2 000 mio. EUR. (3) For at opretholde et rimeligt forhold mellem forpligtelser og betalinger bør der foretages en tilpasning af de årlige lofter for betalingsbevillinger. Tilpasningen vil være neutral. (4) Bilag I til den interinstitutionelle aftale om budgetdisciplin og forsvarlig økonomisk forvaltning bør derfor ændres i overensstemmelse hermed (2), TRUFFET FØLGENDE AFGØRELSE: Eneste artikel Bilag I til den interinstitutionelle aftale om budgetdisciplin og forsvarlig økonomisk udvikling erstattes af bilaget til denne afgørelse. Udfærdiget i Strasbourg, den 6. maj 2009 På Europa-Parlamentets vegne Formand På Rådets vegne Formand

Onsdag, den 6. maj 2009

BILAG FINANCIAL FRAMEWORK 2007-2013 REVISED FOR EUROPEAN ECONOMIC RECOVERY PLAN (CONSTANT 2004 PRICES) (EUR million - constant 2004 prices) COMMITMENT APPROPRIATIONS 2007 2008 2009 2010 2011 2012 2013 Total 2007-2013 1. Sustainable growth 50 865 53 262 55 883 54 860 55 400 56 866 58 256 385 392 1a Competitiveness for growth and employment 8 404 9 595 12 021 11 000 11 306 12 122 12 914 77 362 1b Cohesion for growth and employment 42 461 43 667 43 862 43 860 44 094 44 744 45 342 308 030 2. Preservation and Management of Natural Resources 51 962 54 685 52 205 53 379 52 528 51 901 51 284 367 944 of which: market-related expenditure and direct payments 43 120 42 697 42 279 41 864 41 453 41 047 40 645 293 105 3. Citizenship, freedom, security and justice 1 199 1 258 1 380 1 503 1 645 1 797 1 988 10 770 3a Freedom, Security and Justice 600 690 790 910 1 050 1 200 1 390 6 630 3b Citizenship 599 568 590 593 595 597 598 4 140 4. EU as a global player 6 199 6 469 6 739 7 009 7 339 7 679 8 029 49 463 5. Administration ( 3 ) 6 633 6 818 6 973 7 111 7 255 7 400 7 610 49 800 6. Compensation 419 191 190 800 TOTAL COMMITMENT APPROPRIATIONS 117 277 122 683 123 370 123 862 124 167 125 643 127 167 864 169 as a percentage of GNI 1,08 % 1,09 % 1,07 % 1,05 % 1,03 % 1,02 % 1,01 % 1,048 % TOTAL PAYMENT APPROPRIATIONS 115 142 119 805 110 439 119 126 116 552 120 145 119 391 820 600 as a percentage of GNI 1,06 % 1,06 % 0,96 % 1,01 % 0,97 % 0,98 % 0,95 % 1,00 % Margin available 0,18 % 0,18 % 0,28 % 0,23 % 0,27 % 0,26 % 0,29 % 0,24 % Own Resources Ceiling as a percentage of GNI 1,24 % 1,24 % 1,24 % 1,24 % 1,24 % 1,24 % 1,24 % 1,24 %

(1) EUT C 139 af 14.6.2006, s. 1.

(2) Til det formål omregnes de tal, der er resultatet af ovennævnte aftale, til 2004-priser.

(3) The expenditure on pensions included under the ceiling for this heading is calculated net of the staff contributions to the relevant scheme, within the limit of EUR 500 000 000 at 2004 prices for the period 2007-2013.